ખરાબ હવામાનના કારણે બે દિવસો સુધી બંધ રહ્યા બાદ શુક્રવારે અમરનાથ યાત્રા ફરીથી શરૂ થઈ ગઈ છે. શુક્રવારે પહેલગામના રસ્તે યાત્રાળુઓના જત્થાને રવાના કરવામાં આવ્યો. બાલટાલ તરફથી યાત્રાનો માર્ગ ભૂસ્ખલનના કારણે સતત ત્રીજા દિવસે પણ બંધ રહ્યો છે. બુધવારે યાત્રાને ભારે ભૂસ્ખલનના કારણે બંને રસ્તા બંધ કરી દેવામાં આવ્યા હતા. અલગ અલગ જગ્યાએ વરસાદના કારણે યાત્રાના માર્ગ પર મુશ્કેલીઓ આવી રહી છે.